《答董天隐推官》
宋代·李复

日月沄沄不可追，神奇腐臭略无遗。
一丘一壑能谁过，相煦相濡莫我知。
强聒睢盱何所补，雄夸凌厉亦奚为。
秋来春去寻常事，安得乾坤独尔私。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。